Diari Oficial de la Generalitat Valenciana


Sumari del DOGV 5468, del 12-03-2007 (2007/1855)

Bases específiques per a la provisió en propietat d'11 places de personal funcionari vacants a la plantilla de l'Ajuntament de Finestrat, corresponents a les ofertes d'ocupació pública de 2002, 2005 i 2007.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5468

Data del DOGV
:   12-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1855


Data del document
:   07-02-2007

Organisme emissor
:   Ajuntament de Finestrat

Tipus de document
:   Convocatòria

Descriptors 

:   * Finestrat
    * professió administrativa
    * administració local
    * concurs administratiu

De conformitat amb les ofertes d'ocupació pública d'este ajuntament per a 2002, 2005 i 2007, d'acord amb les bases generals aprovades per la Resolució de l'Alcaldia, de data 14 d'octubre de 2002, i publicades en el Butlletí Oficial de la Província d'Alacant número 247, de data 28 d'octubre de 2002, i modificades per la Resolució de l'Alcaldia, de data 16 de maig de 2006, i publicada la modificació en el Butlletí Oficial de la Província d'Alacant número 130, de data 8 de juny de 2006.
Fent ús de les atribucions que conferix l'article 41.14.a del Reglament d'Organització, Funcionament i Règim Jurídic de les Entitats Locals, aprovades per la Resolució de l'Alcaldia, de data 6 de febrer de 2007, les bases específiques per a cobrir en propietat 11 places de personal funcionari, es convoca prova selectiva per a cobrir en propietat, mitjançant concurs oposició per promoció interna, les següents places de funcionari:
- 11 places d'administratiu.
Bases específiques
Bases específiques que han de regir la convocatòria per a la provisió d'11 places d'administratiu d'administració general, mitjançant el sistema de concurs oposició per promoció interna, vacants a la plantilla de l'Ajuntament de Finestrat, tres places de conformitat amb l'oferta d'ocupació pública per al 2002, aprovada per Resolució de l'alcalde president, de data 4 de febrer de 2002, una plaça de conformitat amb l'oferta d'ocupació pública per al 2005, aprovada per la Resolució de l'alcalde president, de data 31 de març de 2005, i set places de conformitat amb l'oferta d'ocupació pública per al 2007, aprovada per la Resolució de l'alcalde president, de data 22 de gener del 2007, i d'acord amb les bases generals aprovades per la Resolució de l'Alcaldia, de data 14 d'octubre de 2002, i publicades en el Butlletí Oficial de la Província d'Alacant número 247, de data 28 d'octubre de 2002, i modificades per la Resolució de l'Alcaldia, de data 16 de maig de 2006, i publicada la modificació en el Butlletí Oficial de la Província d'Alacant número 130, de data 8 de juny de 2006.
Primera. Objecte de la convocatòria
L'objecte d'esta convocatòria és la provisió en propietat, mitjançant promoció interna i pel sistema de concurs oposició, d'11 places d'administratiu d'administració general, vacants a la plantilla de personal funcionari d'este ajuntament, incloses a les ofertes d'ocupació pública corresponents als exercicis 2002, 2005 i 2007.
Estes places estan classificades en l'escala d'administració general, subescala administrativa i dotades amb els emoluments que corresponen al grup C, de l'article 25 de la Llei 30/1984, de 2 d'agost, i les altres que corresponguen de conformitat amb la legislació vigent.
Segona. Publicació de la convocatòria
La convocatòria es publicarà íntegra en el Butlletí Oficial de la Província d'Alacant i en el Diari Oficial de la Comunitat Valenciana, i un extracte d'esta en el Boletín Oficial del Estado.
Tercera. Requisits dels aspirants
Per a poder prendre part en el concurs oposició mitjançant promoció interna, els aspirants hauran de complir, a més dels requisits indicats a les bases generals, els requisits següents:
a) Estar en possessió del títol de Batxiller Superior o equivalent, o en condicions d'obtindre'l en la data en què acabe el termini de presentació d'instàncies, o bé tindre una antiguitat de 10 anys en un cos o escala del grup D.
b) Estar ocupant plaça com a funcionari de carrera, amb una antiguitat mínima de dos anys, a l'Ajuntament de Finestrat, que estiga enquadrada en el grup de classificació D, de l'article 25 de la Llei 30/1984, de 2 d'agost, de Mesures per a la Reforma de la Funció Pública, en el grup, escala o categoria a què pertanga en situació de servici actiu o de servicis especials.
c) No patir malaltia ni defecte físic que l'inhabilite per a l'exercici de les funcions del càrrec.
Els aspirants hauran de complir tots els requisits el dia que finalitze el termini de presentació d'instàncies de la present convocatòria.
Quarta. Presentació d'instàncies
1. Les instàncies el model de les quals es facilitarà a l'ajuntament (annex II d'estes bases), s'adreçaran a l'alcalde president i es presentaran en el termini de 20 dies naturals, comptadors des de l'endemà de la publicació de la convocatòria en el Boletín Oficial del Estado, segons el que disposa la base quarta de les bases generals.
Per a ser admés al procés selectiu, els aspirants hauran de manifestar en la seua instància que complixen totes i cada una de les condicions exigides, referides sempre a la data d'expiració del termini assenyalat per a la presentació d'instàncies, i uniran a la instància una fotocòpia compulsada del document nacional d'identitat i un justificant d'haver ingressat a la Caja de Ahorros del Mediterráneo (CAM), oficina Finestrat, en el compte número 9968-6070-20-7409343404, les taxes en concepte de drets d'examen, per un import de 10 euros.
2. Els mèrits corresponents a la fase de concurs, els aspirants els justificaran documentalment, mitjançant el certificat oficial o còpia degudament compulsada, i s'adjuntaran a la instància a fi de valorar-los.
Cinquena. Admissió d'aspirants
Segons establixen les bases generals.
Sisena. Tribunal qualificador
Estarà constituït pels membres que assenyalen les bases generals.
Setena. Procediment de selecció
El procediment de selecció constarà de les fases de concurs i oposició:
I. Fase de concurs.
Els mèrits al·legats i justificats pels aspirants al concurs oposició, i que el tribunal valorarà en una reunió prèvia a l'inici de la fase d'oposició, són els que a continuació s'assenyalen, amb la puntuació que s'indica:
1) Antiguitat.
Per cada mes complet de servicis prestats a l'Ajuntament de Finestrat ocupant un lloc de treball d'auxiliar d'administració general, a raó de 0,05 punts, fins a un màxim de 8 punts.
2) Titulació acadèmica.
Qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent-hi la que va servir per a això, es valorarà fins a un màxim de 3, d'acord amb l'escala següent:
a) Titulació universitària mitjana: 2,00 punts.
b) Titulació universitària superior: 3,00 punts.
3) Coneixement del valencià.
El coneixement del valencià es valorarà fins a un màxim de 3 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià.
La valoració del coneixement del valencià s'efectuarà puntuant exclusivament el nivell més alt obtingut, d'acord amb l'escala següent:
a) Coneixement oral: 0,75 punts.
b) Grau elemental: 1,25 punts.
c) Grau mitjà: 2,50 punts.
d) Grau superior: 3,00 punts.
4) Cursos de formació i perfeccionament.
Per estar en possessió de diplomes, document acreditatiu, certificats a cursos de formació i perfeccionament, que haja organitzat l'Institut Valencià d'Administració Pública, escoles de formació de funcionaris, universitats, ajuntaments, o qualsevol altre curs homologat per l'Institut Valencià d'Administració Pública o el ministeri corresponent, fins a un màxim de 3 punts.
La valoració de cada curs s'efectuarà en funció de la seua durada d'acord amb l'escala següent:
De 15 o més hores: 0,10 punts.
De 25 o més hores: 0,25 punts.
De 50 o més hores: 0,50 punts.
De 75 o més hores: 0,75 punts.
De 100 o més hores: 1,00 punts.
En conseqüència, la puntuació màxima possible a obtindre per tots els apartats de la fase de concurs serà de 17 punts.
II. Fase d'oposició.
L'oposició constarà de les proves que a continuació es detallen:
Primer exercici. De caràcter obligatori i eliminatori.
Consistirà en la realització per escrit d'una prova de coneixements referida als continguts del programa de temari que figura com a annex I de les presents bases.
El tribunal fixarà l'exercici en forma de test, en nombre de 50 preguntes, amb quatre respostes alternatives cada una d'elles, i en serà només una la correcta. Les contestacions errònies es valoraran negativament amb una penalització equivalent a un terç de valor de cada contestació correcta.
La durada d'este exercici serà com a mínim d'1 hora i màxim d'1 hora i 30 minuts.
Este exercici es puntuarà de 0 a 10 punts, i seran eliminats els aspirants que no obtinguen una puntuació mínima de 5.
Segon exercici. De caràcter obligatori i eliminatori.
Consistirà en la realització, fent ús del material informàtic necessari facilitat per l'Ajuntament de Finestrat, d'un supòsit pràctic proposat pel tribunal i relacionat amb les tasques pròpies de les funcions assignades a la plaça convocada.
La durada d'este exercici no podrà excedir de dues hores.
Este exercici es puntuarà de 0 a 10 punts, i seran eliminats els aspirants que no obtinguen una puntuació mínima de 5.
Tercer exercici. Obligatori i no eliminatori.
Consistirà a traduir per escrit un text, proposat pel tribunal, del castellà al valencià.
La durada d'este exercici serà de 30 minuts.
Este exercici es puntuarà de 0 a 3 punts.
La qualificació final vindrà donada per la suma aritmètica dels resultats obtinguts en la fase d'oposició i en la fase de concurs.
Huitena. Relació d'aprovats
Acabada la qualificació dels aspirants, el tribunal publicarà la relació d'aprovats per orde de puntuació en el tauler d'anuncis de l'ajuntament i elevarà proposta de nomenament a l'alcalde president a favor dels 11 aspirants que hagueren obtingut les màximes puntuacions.
Novena. Dret supletori
En allò no previst en estes bases caldrà ajustar-se al que establix el Decret 33/1999, de 9 de març, del Govern Valencià, Llei de la Funció Pública Valenciana, Reglament General d'Ingrés del Personal al Servici de l'Administració Pública, i la resta de disposicions concordants o expresses sobre la matèria, i en les bases generals per a processos selectius vigents, aprovades per la Resolució de l'Alcaldia, de data 14 d'octubre de 2002, i publicades en el Butlletí Oficial de la Província d'Alacant número 247, de data 28 d'octubre de 2002, i modificades per la Resolució de l'Alcaldia, de data 16 de maig de 2006, i publicada la modificació en el Butlletí Oficial de la Província d'Alacant número 130, de data 8 de juny de 2006.
Deu. Impugnació
La convocatòria i les seues bases, i tots els actes administratius que se'n deriven i de les actuacions del tribunal, les podran impugnar els interessats en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
ANNEX I
Temari
Tema 1. L'administració pública en l'ordenament jurídic espanyol. Classes d'administracions públiques. Relacions entre les administracions públiques.
Tema 2. Sotmetiment de l'administració a la llei i al dret. Fonts del dret públic. La llei i el reglament.
Tema 3. L'administrat: concepte i classes. Col·laboració i participació dels ciutadans en les funcions públiques.
Tema 4. L'acte administratiu: concepte i classes. Elements de l'acte administratiu. L'eficàcia dels actes administratius. La notificació i la publicació.
Tema 5. La teoria d'invalidesa de l'acte administratiu: actes nuls i anul·lables. La revisió d'actes i disposicions per la pròpia administració. Revisió d'ofici. Renovació. Rectificació d'errors.
Tema 6. El procediment administratiu: concepte i regulació. Dimensió temporal del procediment administratiu. Dies i hores hàbils. Còmput de terminis. Recepció i registre de documents.
Tema 7. Fases del procediment administratiu. El règim del silenci administratiu.
Tema 8. Els recursos administratius. Concepte i classes. El recurs contenciós administratiu.
Tema 9. Altres formes de l'activitat administrativa. El foment. La policia. El servici públic.
Tema 10. L'administració local: entitats que comprén i regulació actual.
Tema 11. El municipi: concepte i elements del terme municipal. La població i l'empadronament.
Tema 12. Règim general de les eleccions locals.
Tema 13. Ordenances i reglaments de les entitats locals. Classes. Procediment d'elaboració i aprovació.
Tema 14. Organització municipal: òrgans de l'ajuntament. Les competències municipals.
Tema 15. Funcionament dels òrgans col·legiats locals. Convocatòria i orde del dia. Règim de sessions i acords. Actes i certificats d'acord.
Tema 16. El personal al servici de l'administració local: concepte i classes. Plantilles i relacions de llocs de treball. Selecció de funcionaris. L'oferta d'ocupació públic.
Tema 17. Règim jurídic del personal funcionari de l'administració local: drets, deures, règim disciplinari. Situacions administratives. Drets econòmics. Seguretat Social. Incompatibilitats.
Tema 18. Intervenció de l'administració local en l'activitat privada. Procediment de concessió de llicències.
Tema 19. El planejament urbanístic: significat i classes de plans. Procediment d'elaboració i aprovació. Efectes de l'aprovació dels plans. Execució dels plans. La classificació del sòl.
Tema 20. Els béns de les entitats locals: la seua classificació: béns de domini públic, béns patrimonials i béns comunals.
Tema 21. Els contractes administratius en l'administració local. La selecció del contractista. Adjudicació, formalització i execució dels contracte. La revisió de preus. Invalidesa dels contractes. Extinció dels contractes.
Tema 22. Les hisendes locals: classificació dels ingressos. Ordenances fiscals.
Tema 23. Els pressupostos de les entitats locals: definició i principis pressupostaris.
Tema 24. La despesa pública local: concepte i règim legal.
Tema 25. El procediment administratiu local. Documents administratius. El registre d'entrada i eixida de documents. Requisits de presentació de documents. Comunicacions i notificacions.
Finestrat, 7 de febrer de 2007.- L'alcalde: José Miguel Llorca Llinares.